29. 7. 94 De Europæiske Fællesskabers Tidende Nr. L 194/65 KOMMISSIONENS DIREKTIV 94/37/EF af 22. juli 1994 om ændring af Rådets direktiv 91/414/EØF om markedsføring af plantebeskyt- telsesmidler ; KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 91/414/EØF af 15. juli 1991 om markedsføring af plantebeskyttelses- midler ()), senest ændret ved Kommissionens direktiv 93/71/EØF (?), særlig artikel 18, stk. 2, og ud fra følgende betragtninger : Bilag II og III til direktiv 91/414/EØF fastsætter kravene til det dossier, som ansøgerne skal indsende med henblik på henholdsvis optagelse af et aktivt stof i bilag I og godkendelse af et plantebeskyttelsesmiddel ; det er nødvendigt i bilag II og III så præcist som muligt for ansøgerne at anføre alle detaljer vedrørende de krævede oplysninger såsom omstændigheder, betingelser og tekniske protokoller, hvorunder visse data skal frem- skaffes ; disse bestemmelser bør indføres, så snart de fore- ligger, for at ansøgerne kan anvende dem ved udarbej- delsen af deres dossierer ; det er nu muligt yderligere at præcisere de data, der kræves med hensyn til identitet, fysiske og kemiske egen- skaber samt andre generelle oplysninger vedrørende det aktive stof, der er omhandlet i sektion 1, 2 og 3 i del A i bilag II; det er også nu muligt yderligere at præcisere de data, der kræves for identitet, fysiske, kemiske og tekniske egens- kaber samt andre generelle oplysninger vedrørende det plantebeskyttelsesmiddel, der er omhandlet i sektion 1 til 4 i del A i bilag III; de i dette direktiv fastsatte foranstaltninger er i overens- stemmelse med udtalelse fra Den Stående Komité for Plantesundhed — () EFT nr. L 230 af 19. 8. 1991, s. 1. () EFT nr. L 221 af 31. 8. 1993, s. 27. UDSTEDT FØLGENDE DIREKTIV : Artikel 1 I direktiv 91/414/EØF foretages følgende ændringer : 1) I del A i bilag II affattes sektionerne »1. Det aktive stofs identitet«, »2. Det aktive stofs fysiske og kemiske egenskaber« og »3. Yderligere oplysninger om det aktive stof« som angivet i bilag I til nærværende direktiv. 2. I del A i bilag III affattes sektionerne »1. Plantebeskyt- telsesmidlets identitet«, »2. Plantebeskyttelsesmidlets fysiske, kemiske og tekniske egenskaber«, »3. Anven- delsesdata« og »4. Yderligere oplysninger om plantebe- skyttelsesmidlet« som angivet i bilag II til nærværende direktiv. Artikel 2 Medlemsstaterne sætter de nødvendige love og admini- strative bestemmelser i kraft for at efterkomme dette direktiv senest den 31. juli 1995. De underretter straks Kommissionen herom. Når medlemsstaterne vedtager disse bestemmelser, skal de indeholde en henvisning til dette dirketiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne. Artikel 3 Dette direktiv træder i kraft den 1. august 1994. Udfærdiget i Bruxelles, den 22. juli 1994. På Kommissionens vegne René STEICHEN Medlem af Kommissionen